text: борис александрович дьячков(20 қаңтар 1935 жылы туған, ресей, дондағы ростов) ғылымдарының докторы (1987), профессор (1994), қазақстан ғылым академиясының академигі (2003). дондағы ростов қаласындағы мемлекеттік университетті бітірген (1958), 1958–60 ж. тарғын геологиялық түсірім экспедициясының инженері, 1960–68 ж. алтай геологиялық түсірім экспедициясында партия бастығы, 1969–76 ж. шығыс қазақстан өндірістік геологиялық бірлестігінде аға инженер, өскемен геологиялық барлау экспедициясының бас геологы (1976–77). қазақстан ғылым академиясының геология ғылымдар институтының алтай бөлімшесінде асыл және сирек металдар меңгерушісі (1977–88), бөлімше меңгерушісінің орынбасары (1988–93) қызметтерін атқарған. негізгі ғылыми еңбектері гранитоидты магматизмнің қайталамалы дамуының теориялық моделіне және сирек металдар арналған. дьячков қалба алтын кенінің көніш кешенінің интрузияларымен генетикалық байланысын дәлелдеді. жер қыртысының сатылы дамуын, алтай шыңғыстау кенді белдеуі мен әр түрлі тереңдіктегі жылжымалы белдемдердің даму моделін негіздеді.